Šelonės salos

Šelonės salos () – salų grupė Laptevų jūroje, Janos įlankoje, į rytus nuo Janos deltos; priklauso Rusijai (Jakutija). Nuo žemyno atskirtos 1,5 km pločio sąsiauriu. Salos žemos, pelkėtos, tarpusavyje atskirtos siauromis protakomis. Salas sudarė Janos, Čondono, Siuriuktiacho, Mukusunuochos upių sunešti nešmenys.

Didžiausios salos:
 Rytų Šelonės sala – 17 km ilgio, 7,2 km pločio, ežeringa;
 Vakarų Šelonės sala – yra 2 km į vakarus nuo Rytų Šelonės, jos skersmuo 2,5 km;
 Pietų Šelonės sala – nutolusi 20 km į pietvakarius nuo salų grupės, netoli Jaroko salos; ilgis 3 km, plotis 0,7 km.
Taip pat yra keletas smulkių bevardžių salelių.

Kategorija:Rusijos salos
Kategorija:Jakutijos geografija